

**ДО**

**ОБЩИНСКИ СЪВЕТ – АПРИЛЦИ**

**П Р Е Д Л О Ж Е Н И Е**

**ОТ**

**ИНЖ. ТИХОМИР КУКЕНСКИ – КМЕТ НА ОБЩИНА АПРИЛЦИ**

**Относно**: приемане на програма за развитие на читалищната дейност на територията на Община Априлци и общински културен календар за 2020 г.

**Уважаеми г-н Председател,**

**Уважаеми Общински съветници,**

Народните читалища са традиционни самоуправляващи се български културно-просветни сдружения в населените места, които изпълняват и държавни културно – просветни задачи.

Целите на народните читалища са свързани със задоволяване потребностите на гражданите, а именно:

* развитие и обогатяване на културния живот, социалната и образователната дейност в населеното място, където осъществяват дейността си; запазване на обичаите и традициите на българския народ; разширяване на знанията на гражданите и приобщаването им към ценностите и постиженията на науката, изкуството и културата; възпитаване и утвърждаване на националното самосъзнание; осигуряване на достъп до информация и др.

За постигане на целите си читалищата извършват основни дейности, като:

* уреждане и поддържане на библиотеки, читални, фото, фоно, филмо и видеотеки, както и създаване и поддържане на електронни и информационни мрежи; развиване и подпомагане на любителското художествено творчество; организиране на школи, кръжоци, курсове, клубове, празненства, концерти, чествания и младежки дейности; събиране и разпространяване на знания за родния край; създаване и съхраняване на музейни колекции, съгласно Закона за културното наследство; предоставяне на компютърни и интернет услуги и др.

**Съгласно чл. 26 а, ал. 1 и ал. 2 от Закона за народните читалища:**

„Председателите на народните читалища на територията на съответната община ежегодно в срок до 10 ноември представят на кмета на общината предложения за своята дейност през следващата година. Кметът внася направените предложения в общинския съвет, който приема годишна програма за развитие на читалищната дейност в съответната община.”

Във връзка с гореизложеното, предлагам следния **проект за решение:**

на основание чл. 21, ал. 1, т. 23 от ЗМСМА, във връзка с чл. 26 а, ал. 1 и ал. 2 от Закона за народните читалища, Общински съвет - Априлци, приема Програма за развитие на читалищната дейност на Община Априлци за 2020 г. и Общински културен календар за 2020 г.

**Приложение:**

1. Програма за развитие на читалищната дейност за 2020 г.
2. Общински културен календар за 2020 г.
3. Културни планове на народните читалища – 5 бр.

Съгласувал:

Ваня Иванова – Секретар на Община Априлци

**ИНЖ. ТИХОМИР КУКЕНСКИ**

**/КМЕТ НА ОБЩИНА АПРИЛЦИ/**